وزارت دفاع
انڈین نیول پلیسمنٹ ایجنسی اور آپٹم گلوبل سالوشنز نے بحریہ کے سابق فوجیوں کی آباد کاری کے مواقع تلاش کرنے کے لئے ایک مفاہمت نامے پر دستخط کیے
نئی دہلی:29اکتوبر،2021۔انڈین نیول پلیسمنٹ ایجنسی  اور آپٹم، جو یونائیٹڈ ہیلتھ گروپ کا حصہ ہے، نے آج ایک مفاہمت نامے پر دستخط کئے، جس کے ذریعے دونوں ادارے بحریہ کے سابق فوجیوں کی بھرتی کے مواقع تلاش کریں گے۔ وائس ایڈمرل سورج بیری، کنٹرولر آف پرسنل سروسز، انڈین نیوی اور جناب رتیش تلاپترا، منیجنگ ڈائریکٹر، آپٹم گلوبل سالوشنز  پرائیویٹ لمیٹڈ نے مفاہمت نامے پر دستخط کئے۔ اس تقریب میں آپٹم اور یونائیٹڈ ہیلتھ گروپ کی نمائندگی محترمہ سواتی رنگاچاری، نائب صدر اور کنٹری لیڈر، پبلک افیئرز اینڈ اسٹریٹجک انگیجمنٹ یونائیٹڈ ہیلتھ گروپ نے کی جبکہ آئی این پی اے کی نمائندگی سی ایم ڈی اے پنکج شرما، سی ایم ڈی اے ای ایس ایم ای افیئرز، آئی ایچ کیو ایم او ڈی  نے کی۔
مفاہمت نامے کے ذریعے آئی این پی اے، آپٹم کے بھرتی کے معیارات کے مطابق متعلقہ کرداروں کے لیے سابق فوجیوں/ انحصار کرنے والے امیدواروں کے ایک پول کی نشاندہی کرے گا۔ کمپنی بدلے میں ان افراد کو اندرون ملک انضمام اور تربیتی پروگراموں کے ذریعے کارپوریٹ سیکٹر میں منتقل کرنے کے قابل بنائے گی۔
اپنے تنوع اور شمولیت کے اقدام کے تحت آپٹم کا مقصد سابق فوجیوں کو ان کی قابلیت، تجربے اور ان کی خدمت کی مدت کے دوران حاصل کردہ اوصاف کے مطابق مواقع فراہم کرنا ہے۔
سابق فوجیوں کو قوم کے لیے اپنی خدمات مکمل کرنے کے بعد روزگار کے مواقع تلاش کرنے میں انڈین نیول پلیسمنٹ ایجنسی کی کوششوں کو سراہتے ہوئے محترمہ سواتی رنگاچاری نے کہا کہ ‘‘ہم ایڈمرل سورج بیری، کموڈور پنکج شرما اور کمانڈر وجے کا شکریہ ادا کرنا چاہتے ہیں کہ انہوں نے اس کوشش میں ہمیں حصہ بنایا’’۔ملک اور اس کے ہنر کے تئیں اپنی وابستگی کا اعادہ کرتے ہوئے انہوں نے مزید کہا کہ ‘‘ہم یونائیٹڈ ہیلتھ گروپ میں ان کمیونٹیز پر مثبت اثر ڈالنے کے لیے وقف ہیں جن کا ہم حصہ ہیں اور اس پروگرام کے ذریعے ہم امید کرتے ہیں کہ ہندوستان میں اپنی 30 ہزار سے زیادہ مضبوط افرادی قوت کو فروغ دیں گے تاکہ ایک صحت کا نظام بنایا جا سکے، جو کہ واقعی سب کے لیے بہتر کام کرتا ہے۔’’
ہیومن کیپیٹل، آپٹم کے نائب صدر جناب سومیک گوپال نے کہا کہ ‘‘ہمیں بھارتی بحریہ کے ساتھ شراکت داری کرنے پر فخر ہے جنہوں نے اپنے سابق فوجیوں کو بھرتی کیا ہے جنہوں نے بے لوث طریقے سے ملک کی خدمت کی ہے اور اپنے ساتھ خصوصی مہارتیں لائے ہیں جن کا استعمال ایک صحت مند دنیا کی تشکیل کے لیے کیا جا سکتا ہے اور اس مفاہمت نامے کے ذریعے ہم اپنے مسلح افواج کے لیے اپنی وابستگی کو مزید آگے بڑھانے کی امید رکھتے ہیں۔ افواج اور ہمارے سابق فوجیوں کو اپنی زندگی کا بہترین کام جاری رکھنے کے لیے ایک پلیٹ فارم فراہم کرتے ہیں۔’’
ہیومن کیپیٹل، آپٹم کے نائب صدر جناب سومیک گوپال نے کہا کہ ‘‘ہمیں بھارتی بحریہ کے ساتھ شراکت داری کرنے پر فخر ہے جنہوں نے اپنے سابق فوجیوں کو بھرتی کیا ہے جنہوں نے بے لوث طریقے سے ملک کی خدمت کی ہے اور اپنے ساتھ خصوصی مہارتیں لائے ہیں جن کا استعمال ایک صحت مند دنیا کی تشکیل کے لیے کیا جا سکتا ہے اور اس مفاہمت نامے کے ذریعے ہم اپنے مسلح افواج کے لیے اپنی وابستگی کو مزید آگے بڑھانے کی امید رکھتے ہیں۔ افواج اور ہمارے سابق فوجیوں کو اپنی زندگی کا بہترین کام جاری رکھنے کے لیے ایک پلیٹ فارم فراہم کرتے ہیں۔’’
اپنے اختتامی کلمات میں وائس ایڈمرل سورج بیری نے کہا کہ ‘‘آئی این پی اے سابق فوجیوں، ہمارے بزرگ فوجیوں کو اپنی قوم کے لیے خدمات کے بعد روزگار کے مواقع تلاش کرنے کے لیے پرعزم ہے اور ہماری کوشش ہے کہ کارپوریٹ سیکٹر کے ساتھ مل کر پروگراموں کی شناخت اور ترقی کے لیے کام کریں۔ ہم اس اقدام پر آپٹم اور یونائیٹڈ ہیلتھ گروپ کے ساتھ کام کرنے کے منتظر ہیں۔’’
ش ح۔م ع۔ ع ن
U NO: 12352
(Visitor Counter : 99